text: Er du pæn? Så kan du komme på forsiden
  15 februar 2013 kl. 09.48
  Ungdomsbladet Vi Unge søger piger, der har en udstråling, så de kan komme på forsiden.
  Unge piger med modeldrømme kan nu deltage i en konkurrence, der afholdes i Kolding Storcenter.
  Bag konkurrencen står bladet Vi Unge, der leder efter en pige, der kan komme på forsiden.
  - Den nye forsidemodel er en pige, der er mindst lige så smuk indeni, som hun er udenpå, og det er nødvendigvis ikke den, der har de helt rigtige modelmål, der vinder konkurrencen. Covergirl handler nemlig først og fremmest om at have en fantastisk udstråling og en glad og sød personlighed. Vi tror på, at hvis du er glad indeni, så følger det andet med, siger Vi Unges chefredaktør Tina Dines Appelt.
  For at deltage i konkurrencen skal man være mellem 12 og 18 år og ikke i forvejen være tilknyttet et modelbureau. 
  Det sker lørdag den 23. februar i Kolding Storcenter.
  